**Ministru kabineta rīkojuma projekta**

**“Par Strukturālo reformu atbalsta programmas koordinējošās iestādes noteikšanu” sākotnējās** **ietekmes novērtējuma**

**ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – Projekts) sagatavots atbilstoši Eiropas Parlamenta un Padomes regulas (ES) 2017/825, ar ko laika posmam no 2017.gada līdz 2020.gadam izveido Strukturālo reformu atbalsta programmu (turpmāk- SRAP) un groza Regulas (ES) Nr.1303/2013 un (ES) Nr.1305/2013, 7.panta 1.punktam, 14.pantam un Eiropas Komisijas (turpmāk – EK) un Latvijas “Sadarbības un atbalsta plāna (turpmāk- Plāns)” 18.punktam, kas nosaka Plāna ieviešanas un uzraudzības jautājumus un SRAP Koordinējošas iestādes funkcijas un uzdevumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar regulu Nr.2017/825, SRAP mērķis ir stiprināt ES dalībvalstu spēju sagatavot un īstenot izaugsmi veicinošas administratīvas un strukturālas reformas, tostarp sniedzot palīdzību Savienības fondu efektīvā un lietderīgā izmantošanā. SRAP atbalsts Latvijai tiek noteikts Plāna ietvaros. Plāns nosaka dalībvalsts pieprasījuma sagatavošanas nosacījumus, prioritārās darbības jomas un atbalsta mērķus (2.nodaļa), atbalsta pasākumu tvērumu (3.nodaļa), pamatprincipus atbalsta sniegšanā (4.nodaļa), darbības metodes (5.nodaļa), atbalsta indikatīvo finansējumu (6.nodaļa), informācijas iesniegšanu Eiropas Parlamentam un Padomei, kā arī ikgadējo plāna aktualizēšanas kārtību (7.nodaļa). Plāna pielikumā tiek noteikts kopējais finanšu ieguldījums, ar indikatīvu laika plānu. Plāna atbalsta pasākumi un projektu pieteikumi ir sagatavoti pēc Latvijas puses ierosinājuma un sadarbībā ar Eiropas Komisiju.Plānā ir ietverti šādi atbalsta pasākumi:* Nodokļu administrācijas veiktspējas stiprināšana, sniedzot atbalstu nodokļu ieņēmumu izpildes uzlabošanai un vidēja termiņa nodokļu politikas pamatnostādņu īstenošanai,
* Administratīvās kapacitātes nostiprināšana noziedzīgi iegūtu līdzekļu legalizācijas novēršanas jomā, nodrošinot apmācību programmu,
* Valsts uzņēmumu pārvaldības uzlabošana un ārvalstu investīciju piesaistīšana, t.sk. izvērtējot valsts uzņēmumu pārvaldīšanas politiku; nostiprinot analītisko, administratīvo un marketinga kapacitāti ārvalstu tiešo investīciju piesaistīšanā,
* Veselības pakalpojumu izmaksu efektivitātes un pieejamības uzlabošana, t.sk. sniedzot apmācību publiskā pārvaldē veselības nozarē, atbalstot veselības nozares snieguma novērtēšanu un atbalstot diagnozē balstītu grupēšanu,
* Latvijas Kapitāla tirgus attīstība, t.sk. izveidojot tiesisko un regulatīvo ietvaru strukturēto finanšu instrumentu darbībai; programmas sagatavošana MVU kapitāla piesaistes atbalsta instrumentam; rīcības plāna izstrāde, lai paaugstinātu Latvijas kapitāla tirgus statusu līdz Attīstības tirgu kategorijai.

Plāna ietvaros uz SRAP programmas atbalstu pretendē 10 projekti un kopējais plāna finanšu piešķīrums Latvijai 2017.gadā ir indikatīvi plānots 1 605 000 *euro,* ko paredzēts ieviest no 2017.gada līdz 2020.gadam:* Finanšu ministrijas projekts “Apmācību programma, lai palielinātu finanšu sektora kapacitāti noziedzīgi iegūtu līdzekļu legalizācijas novēršanas jomā”,
* Finanšu ministrijas un Valsts ieņēmumu dienesta projekts “Tehniskā palīdzība vidēja termiņa nodokļu pamatnostādņu īstenošanai”,
* Finanšu ministrijas projekts “Tiesiskā un regulatīvā ietvara izveide strukturēto finanšu instrumentu darbībai”,
* Finanšu ministrijas projekts “Programmas sagatavošana MVU kapitāla piesaistes atbalsta instrumentam”,
* Finanšu ministrijas projekts “Rīcības plāna izstrāde, lai paaugstinātu Latvijas kapitāla tirgus statusu līdz Attīstības tirgu kategorijai”,
* Veselības ministrijas projekts “Atbalsts diagnozē balstītai grupēšanai”,
* Veselības ministrijas projekts “Atbalsts veselības nozares snieguma novērtēšanai”,
* Veselības ministrijas projekts “Apmācības publiskā pārvaldē veselības nozarē”,
* Ekonomikas ministrijas projekts “Analītiskās, administratīvās un marketinga kapacitātes nostiprināšana ārvalstu tiešo investīciju piesaistīšanā”,
* Pārresoru koordinācijas centra projekts “Valsts uzņēmumu pārvaldības uzlabošanai”.

Laika posmā no 2017. līdz 2020.gadam plāna pasākumi katru gadu tiks papildināti un aktualizēti pēc nepieciešamības.Saskaņā ar Eiropas Parlamenta un Padomes regulu Nr.2017/825 dalībvalsts iesniedz Komisijai pieprasījumu atbalsta saņemšanai, norādot politikas jomas un atbalsta prioritātes.Koordinējošās iestādes funkcijas izriet no Plāna. Saskaņā ar Plāna 18.2 punktu, dalībvalsts pienākums ir nominēt Koordinējošo iestādi, kas darbojas kā kontaktpunkts sadarbībā Eiropas Komisijas (EK) Strukturālo reformu atbalsta dienestu par plāna īstenošanu kopumā, koordinē Latvijas iestāžu sadarbību un nodrošina pārstāvību sarunās ar Eiropas Komisijas pārstāvjiem. Koordinējošā iestāde ir atbildīga nacionālajā līmenī par plānā paredzēto pasākumu efektīvu īstenošanu un mērķu sasniegšanu, kā arī nepieciešamības gadījumā, tai ir jāierosina koriģējoša rīcība.Koordinējošās iestādes funkcijas nosakāmas Finanšu ministrijai, ņemot vērā jau uzsākto darbu pie Strukturālo reformu atbalsta programmas ieviešanas koordinēšanas.Saskaņā ar plāna 18.3 punktu EK Strukturālo reformu atbalsta dienests izveido programmas uzraudzības sistēmu sadarbībā ar Koordinējošo iestādi un atbilstošajām ministrijām un iestādēm. Koordinējošā iestāde sniedz atbalstu Eiropas Komisijai SRAP programmas monitoringa (uzraudzības) sistēmas izveidē, datu nodrošināšanā un uzraudzības pasākumos.  |
| 3. | Projekta izstrādē iesaistītās institūcijas | Finanšu ministrija, Ekonomikas ministrija, Veselības ministrija, Pārresoru koordinācijas centrs un Valsts ieņēmumu dienests. |
| 4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu ieņēmumu administrēšanas joma, finanšu pakalpojumu nozare, veselības nozare, valsts uzņēmumu pārvaldības joma un ārvalstu investīciju piesaistīšana. |
| 2. | Tiesiskā regulējuma ietekme uz tautsaimniecību un administratīvo slogu | SRSP nodrošina finanšu tirgus instrumentu izstrādi, kapitāla tirgus attīstību, apmācības un kapacitātes pilnveidošanu noziedzīgi iegūtu līdzekļu legalizācijas novēršanas jomā, nodokļu ieņēmumu administrēšanas uzlabošanu un vidēja termiņa nodokļu politikas stratēģijas īstenošanu, veselības nozares administrēšanas pilnveidošanu, valsts uzņēmumu kapitāla daļu pārvaldības uzlabošanu un tiešo ārvalstu investīciju kapacitātes palielināšanu. |
| 3. | Administratīvo izmaksu monetārs novērtējums | SRSP programmu pilnībā finansē no ES budžeta līdzekļiem.  |
| 4. |  Cita informācija | Nav |

*Anotācijas III un IV sadaļa – Projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ministru kabineta rīkojuma projekts (turpmāk – Projekts) sagatavots atbilstoši Eiropas Parlamenta un Padomes regulas (ES) 2017/825, ar ko laika posmam no 2017.gada līdz 2020.gadam izveido Strukturālo reformu atbalsta programmu (turpmāk- SRAP) un groza Regulas (ES) Nr.1303/2013 un (ES) Nr.1305/2013, 7.panta 1.punktam un 14.pantam. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par SRAP tiks ievietota ministrijas mājas lapā [www.fm.gov.lv](http://www.fm.gov.lv) sadaļā „FM citi ārvalstu finansētie projekti”.  |
| 2. | Sabiedrības līdzdalība projekta izstrādē  | Finanšu ministrija informēs par SRAP programmas koordināciju un iesaistītās ministrijas ir atbildīgas par sabiedrības līdzdalību projektu līmenī. |
| 3. | Sabiedrības līdzdalības rezultāti  | Sabiedrības līdzdalība tiks ņemta vērā īstenošanas gaitā. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Ekonomikas ministrija, Veselības ministrija, Pārresoru koordinācijas centrs un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide. esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece - Ozola

Tiesnieks 67095667

Imants.Tiesnieks@fm.gov.lv